b'\n_START_ARTICLE_\nSlavo \xc5\xa0erc\n_START_SECTION_\n\xc5\xbdivljenje in delo\n_START_PARAGRAPH_\nPo maturi na 3. gimnaziji v Mariboru \xc5\xa1tudiral slovenski jezik s knji\xc5\xbeevnostjo ter primerjalno knji\xc5\xbeevnost in literarno teorijo na Filozofski fakulteti v Ljubljani. Diplomiral leta 1984. V \xc5\xa1tudijskem letu 1984/85 \xc2\xa0se je \xc5\xa1tudijsko izpopolnjeval na Univerzi v Hamburgu iz nem\xc5\xa1kega jezika. Do leta 2006 je bil pogodbeni lektor za sloven\xc5\xa1\xc4\x8dino na Univerzi v M\xc3\xbcnchnu, zdaj je na Univerzi v Regensburgu. 2016 je bil prejemnik Hessejeve \xc5\xa1tipendije (Calwer Hermann-Hesse-Stipendium). Pri raziskovanju dela Uweja Johnsona je \xc5\xa1tudijsko bival v Angliji (London) in ZDA (New York City)._NEWLINE_V slovenskih medijih objavlja eseje in kolumne na teme sodobne nem\xc5\xa1ke knji\xc5\xbeevnosti in filozofije. Prevode iz nem\xc5\xa1\xc4\x8dine v sloven\xc5\xa1\xc4\x8dino objavlja v knjigah, v literarnih revijah in na radiu. Prvi je v sloven\xc5\xa1\xc4\x8dino prevajal nobelovki (\xc5\xa1e preden so jima podelili nagrado) Elfriede Jelinek in Herto M\xc3\xbcller.'